b"\n_START_ARTICLE_\nCal Bernat (Serrateix)\n_START_SECTION_\nDescripci\xc3\xb3\n_START_PARAGRAPH_\nMasia orientada a l'est corresponent al tipus II de la classificaci\xc3\xb3 de J. Dan\xc3\xa9s, coberta a dues vessants i amb el carener perpendicular a la fa\xc3\xa7ana. Consta de tres plantes amb poques finestres i una porta adovellada._NEWLINE_Les finestres s\xc3\xb3n allindanades amb blocs monol\xc3\xadtics de pedra. Els panys antics dels murs s\xc3\xb3n d'un aparell regular, amb carreus de mida mitjana ben escairats i disposats en filades regulars. La resta dels panys, fins a arribar a la teulada, corresponents a la reconstrucci\xc3\xb3 del segle XVII, s\xc3\xb3n fets amb pedra d'aparell irregular.\n_START_SECTION_\nHist\xc3\xb2ria\n_START_PARAGRAPH_\nL'any 1553 la masia era coneguda amb el nom de cal Gener (en el fogatge d'aquest any fou confessada per Jaume Gener). El 1633 la pubilla Valentina Gener es va casar amb A. J. Llastanosa i el 1649, ja v\xc3\xaddua, confessava tenir 89 jornals de terra pel monestir de Serrateix._NEWLINE_A damunt de la porta consta la data 1625, corresponent potser a la data de reconstrucci\xc3\xb3."